gl id gl en gl gl en es vi gl it es it en fr eo en eo gl es en es eo gl gl gl gl gl gl en es en es gl gl es ru da gl gl da en en hy en es da en vi da en gl da en it da en es sv en it da en fr tt en eo kn en en da en en ml en en hy en en da en es sv en eo kn en gl gl en gl gl en es vi gl it es it en fr eo en eo gl es en es eo gl gl gl gl gl gl en es en es en gl gl gl gl en es en gl gl gl gl gl gl gl pt gl gl gl en gl gl gl gl gl en gl sv gl fr gl de gl de gl gl it gl en gl en gl en gl en gl en gl en gl zh gl en gl en gl en gl gl en gl en gl en gl gl gl ca gl gl gl gl
Volve a Muíñada de Vimianzo con dous días cheos de actividades - Cultura - Que pasa na costa
Vimianzo musica musica tradicional foliada muiñada
Ruta teatral, música tradicional, carreira popular,... son algunhas das actividades programadas para a VII Muiñada de Vimianzo
Despois do éxito do ano pasado, a Asociación Cultural Cherinkas decidiu darlle un novo formato á VII Edición da Muíñada de Vimianzo e ampliando a festa a dous días.
Continuando co formato do ano pasado, a festa incluirá tres grandes citas ao longo da xornada do sábado 8 de outubro para as que se requirirá o pagamento da entrada: a Ruta teatral, os concertos da Sesión Vermú e do Serán e Noite no Muíño da Agra.
A primeira trátase da Ruta teatral polos muíños de Cambeda. Un percorrido duns 4 quilómetros pola magnífica paraxe chea de fervenzas, durante a que irán saíndo ao paso do visitante personaxes de época. As saídas realizaranse por tempos en grupos reducidos.
Á hora da sesión vermú a festa móvese ao muíño da Gándara, onde poderase gozar dun dos pratos fortes do día, a actuación de Xisco Feijóo, en formato dúo acompañado de Xan Pérez. Despois de xantar ábrese unha tarde de xogos, visita guiada, concurso de debullado, artesanía e foliada cativa. O Muíño da Agra estará animado durante toda a tarde coas diferentes actividades que desembocarán nun serán musical. A partir das 19:00 horas, dará comezo o concerto de Pan sen fron, tralo que se recuperará a esperada foliada con grupos da comarca e a cea tradicional, con opción vegana. A partir de aí, noite de concertos con Xurxo Fernandes, Budiño e Os do Fondo da Barra. Tanto a foliada como a cea serán de entrada libre, mentres que para os concertos é necesario comprar entrada en www.enterticket.es
Domingo, 9 de outubro
O domingo a actividade centrarase pola mañá coa realización da ruta “A pegada celta, de Sanfins a Ogas” con David Roget que será a partir das 10:30. horas. Unha alternativa á esta actividade será a carreira popular da “Milla do millo”. O punto final da festa marcarao a sesión vermú da vimiancesa Tania Caamaño e Andrés Boutureira no Muíño da Agra.
Dende onte irán saíndo á venda os diferentes bonos por fases. Para o control de acceso e o apoio ao festival será preciso adquirir entradas nas actividades que se especifican do sábado. Estas iranse poñendo á venda de forma online en www.enterticket.es en diferentes fases.
Bono musical + Ruta. (21/09 – 28/09)
Bono musical (21/09 – 28/09)
Serán+Noite no Muíño da Agra. (29/09 – 07/10)
Xa está en marcha a primeira fase, a venda do bono musical para todos os concertos, coa opción de facer a Ruta teatral polos muíños de Cambeda.
Por outra banda, até o venres 30 de setembro, estará aberto o prazo para todo aquel que queira realizar un micro-obradoiro ou demostración na festa ou participar como artesán, sempre que teña que ver coa tradición e co espírito da Muiñada. Para facelo debe poñerse en contacto a través de facebook (@accherinkas) ou instagram (@muinhada.vimianzo).
A festa está organizada pola Asociación Cultural Cherinkas, coa colaboración do Concello de Vimianzo e da Deputación da Coruña, e coa axuda doutros colectivos como a AC Trubisquiña para a foliada ou o clube de atletismo Terra de Soneira para a carreira. Ademais, a organización agradece inmensamente o apoio e axuda da veciñanza na realización desta festa.
Recunchos da Costa: As dunas da Barra
Saen a concurso, por máis de 300.000 euros, as obras de mellora da lonxa de Portocubelo
A Asociación Vieiro presenta o seu programa de prevención das condutas aditivas nos centros de educación primaria de Carballo
Rouban 21 pranchas metálicas do peche dun parque canino en Carballo
Camariñas estreita lazos coa vila irmá francesa de La Turballe
Recunchos da Costa: As dunas da Barra
Saen a concurso, por máis de 300.000 euros, as obras de mellora da lonxa de Portocubelo
A Asociación Vieiro presenta o seu programa de prevención das condutas aditivas nos centros de educación primaria de Carballo
Rouban 21 pranchas metálicas do peche dun parque canino en Carballo
Camariñas estreita lazos coa vila irmá francesa de La Turballe
María de Dina fai xoias con crebas: “Para min Louro, o mar e a natureza en xeral son inspirasión”
Axenda cultural e verbeneira para a segunda quincena de setembro
A Costa da Morte recibe o outono con moita festa
A Liga da Costa ponse en marcha
Arde un vehículo en Berdoias
A Casa da Cultura de Cee acolle a presentación do libro "Atlántico Norte, chamádeme Ismael" de Xosé Iglesias
A Universidade Popular de Corcubión pon en marcha as clases de baile e música tradicionais
Nace "Onda FIOT", un novo espazo web para as iniciativas de teatro sonoro
COPYRIGHT 2019 QUE PASA NA COSTA
Aviso Legal y Condiciones de uso